b'\n_START_ARTICLE_\nFranjo Marinovi\xc4\x87\n_START_PARAGRAPH_\nFranjo Marinovi\xc4\x87 (Sovi\xc4\x87i kod Mostara, 17. st. \xe2\x80\x93 Potravlje, 1705.) je bio hrvatski sve\xc4\x87enik, redovnik iz reda franjevaca i narodni vo\xc4\x91a._NEWLINE_Bio je du\xc5\xa1obri\xc5\xbenik me\xc4\x91u Hrvatima katolicima u Hercegovini koja je bila pod osmanskom vla\xc5\xa1\xc4\x87u u najte\xc5\xbeim vremenima za katolike u Hercegovini.  Bilo je to u vrijeme kad su Osmanlije poru\xc5\xa1ile sve katoli\xc4\x8dke samostane (njih 112) na podru\xc4\x8dju Hercegovine a mno\xc5\xa1tvo pastve islamizirao.  Nisu smjeli niti obnoviti vjerske objekte, pa su novake dobijali iz ju\xc5\xbenih hrvatskih krajeva pod mleta\xc4\x8dkom vla\xc5\xa1\xc4\x87u, gdje su osnovali samostane u makarskom primorju (\xc5\xbdivogo\xc5\xa1\xc4\x87e i Zaostrog) te iz Bosne. Uz sve to, katoli\xc4\x8dko pu\xc4\x8danstvo je zbog blizine granice bilo izlo\xc5\xbeeno plja\xc4\x8dka\xc5\xa1kim pohodima uskoka i hajduka te turskim osvetni\xc4\x8dkim pohodima._NEWLINE_Najpoznatiji je po tome \xc5\xa1to je 1696. iz Brotnja koje je bilo pod Turcima preveo u hrvatske zemlje pod mleta\xc4\x8dkom vla\xc5\xa1\xc4\x87u (u sela Potravlje, Mu\xc4\x87 i Grab) preveo 736 katoli\xc4\x8dkih obitelji (oko 5000 du\xc5\xa1a), pri \xc4\x8demu su mu pomogli \xc5\xbeivogo\xc5\xa1ki franjevci. Akciju je poduzeo radi spa\xc5\xa1avanja od turske osvete zbog poraza u Be\xc4\x8dkom ratu (mleta\xc4\x8dka boji\xc5\xa1nica: Morejski rat), kad je Hercegovina i dobila dana\xc5\xa1nje granice. Za ovo je djelo Marinovi\xc4\x87 dobio priznanicu koju mu je izdao sinjski providur A. Semitecolo 1698. godine._NEWLINE_Marinovi\xc4\x87 je do kraja \xc5\xbeivota bio \xc5\xbeupnikom u Potravlju gdje je i umro.'